Μαντασιά Φθιώτιδας

Η **Μαντασιά** είναι ημιορεινό χωριό της Στερεάς Ελλάδας στην Περιφερειακή Ενότητα Φθιώτιδας.

## Γεωγραφικά - ιστορικά στοιχεία
Η Μαντασιά βρίσκεται στα βόρεια όρια με την Περιφερειακή Ενότητα Λάρισας σε απόσταση 14 χλμ. Α. από τον Δομοκό (έδρα του δήμου), 39 χλμ. Β. από τη Λαμία και 37 χλμ. Ν. από τα Φάρσαλα. Είναι κτισμένη σε λόφο στους βορειοανατολικούς πρόποδες του όρους Όθρυς σε υψόμετρο 420 μέτρα, ενώ δυτικά και βόρεια του χωριού περνάει ο Ενιπέας ποταμός. Βορειανατολικά είναι η Σκοπιά Λάρισας και νοτιοδυτικά το Πολυδένδρι. 

Με το Πρωτόκολλο του Λονδίνου η περιοχή από το 1833 εντάχθηκε στο τότε Βασίλειο της Ελλάδας και πολλοί Έλληνες (Θεσσαλοί, Ηπειρώτες, Μακεδόνες και Πελοποννήσιοι.) ήρθαν και εγκαταστάθηκαν ως καλλιεργητές των υπαρχόντων χωραφιών, τα περισσότερα από τα οποία ανήκαν σε Τούρκους Κονιάρος. Επίσημη χρονολογία ίδρυσης του χωριού θεωρείται το 1860 όταν εξαγόρασαν και τις εκτάσεις του τσιφλικά Μαντά, στο όνομα του οποίου πιθανολογείται ότι οφείλεται η ονομασία του πήρε το χωριό την ονομασία του.

Κοντά στην κεντρική πλατεία βρίσκεται ο Ιερός Ναός Αγίου Γεωργίου, ο οποίος είναι πολιούχος της Μαντασιάς. Δίπλα στον ναό, υπάρχει ιστορικό παρεκκλήσιο αφιερωμένο στον Άγιο Γεώργιο και τον Άγιο Λουκά τον Ιατρό, Αρχιεπίσκοπο Συμφερουπόλεως και Κριμαίας (11 Ιουνίου). Πρόκειται για τον μοναδικό ναό στην ευρύτερη περιοχή που είναι αφιερωμένος στον Άγιο Λουκά. Στην κορυφή ενός λόφου βόρεια του χωριού βρίσκεται το εξωκκλήσι του Προφήτη Ηλία και στο Κοιμητήριο ο Ιερός Ναός Αγίου Νικολάου. Σε κοντινή απόσταση από το χωριό, στην περιοχή Σχισμάδα, βρίσκεται επίσης ο Ιερός Ναός Αγίας Παρασκευής.

Στη Μαντασιά λειτουργεί Περιφερειακό Ιατρείο, όπου υπηρετούν αγροτικοί ιατροί.

## Διοικητικά στοιχεία
Ως οικισμός υπάρχει από τα χρόνια της τουρκοκρατίας. Αναφέρεται επίσημα το 1883 να προσαρτάται στον τότε δήμο Μελιταίας. Το 1912 με το ΦΕΚ 261Α - 31/08/1912 ορίστηκε έδρα της ομώνυμης νεοϊδρυθείσας κοινότητας. Σύμφωνα με το πρόγραμμα Καλλικράτης αποτελεί την τοπική κοινότητα Μαντασιάς που υπάγεται στη δημοτική ενότητα Δομοκού του Δήμου Δομοκού και σύμφωνα με την απογραφή του 2011 έχει πληθυσμό 338 κατοίκους.

Στον εκλογικό κατάλογο της 21ης Μαΐου 2023, ήταν εγγεγραμμένοι 387 εκλογείς.
## Εξέλιξη πληθυσμού
Ο πληθυσμός αυξανόταν μέχρι το 1971 όπου από 880 έπεσε σε 336 το 2001. Μεταξύ το 2001 και 2011 ο πληθυσμός αυξήθηκε κατά 2 άτομα https://www.statistics.gr/documents/20181/979819/01.+%CE%A0%CF%81%CE%B1%CE%B3%CE%BC%CE%B1%CF%84%CE%B9%CE%BA%CF%8C%CF%82+%CF%80%CE%BB%CE%B7%CE%B8%CF%85%CF%83%CE%BC%CF%8C%CF%82.+%CE%9D%CE%BF%CE%BC%CE%BF%CE%AF,+%CE%B4%CE%AE%CE%BC%CE%BF%CE%B9,+%CE%BA%CE%BF%CE%B9%CE%BD%CF%8C%CF%84%CE%B7%CF%84%CE%B5%CF%82,+%CE%B4%CE%B7%CE%BC%CE%BF%CF%84%CE%B9%CE%BA%CE%AC+%CE%BA%CE%B1%CE%B9+%CE%BA%CE%BF%CE%B9%CE%BD%CE%BF%CF%84%CE%B9%CE%BA%CE%AC+%CE%B4%CE%B9%CE%B1%CE%BC%CE%B5%CF%81%CE%AF%CF%83%CE%BC%CE%B1%CF%84%CE%B1+%CE%BA%CE%B1%CE%B9+%CE%BF%CE%B9%CE%BA%CE%B9%CF%83%CE%BC%CE%BF%CE%AF/5f055bcd-a6a2-4c7a-bc12-01b8d89a681b?version=1.0 https://www.statistics.gr/documents/20181/1210503/FEK_monimos_rev.pdf/125204a0-726f-46fe-a141-302d9e7a38dc, ενώ μεταξύ το 2011 και το 2021 ο πληθυσμός μειώθηκε κατά 162 άτομα https://kede.gr/wp-content/uploads/2023/04/APOF_APOT_MON_DHM_KOIN.pdf .

Πηγή: απογραφές ΕΛΣΤΑΤ http://dlib.statistics.gr/portal/page/portal/ESYE/categoryyears?p_cat=10007862&p_topic=10007862
## Παραπομπές


## Εξωτερικοί σύνδεσμοι

* "Mαντασιά - Ρίζες και Κληρονομιά", Γεώργιος Θεοδώρου Μπουρογιάννης

Κατηγορία:Δήμος Δομοκού
Κατηγορία:Χωριά της περιφερειακής ενότητας Φθιώτιδας